Αστρονόμοι χρησιμοποιώντας το διαστημικό τηλεσκόπιο Hubble προβλέπουν μια κοσμική "καραμπόλα":
την τιτάνια σύγκρουση του Γαλαξία μας με τον γαλαξία της Ανδρομέδας
σε 4 δισεκατομμύρια χρόνια περίπου
Από την Ευρωπαϊκή Διαστημική Υπηρεσία ESA και την NASA
Επεισόδιο 55: Σύγκρουση των Τιτάνων
Παρουσιάζει ο Δρ. Τζέι ή κατά κόσμον Δρ. Τζο Λίσκε
Ο γαλαξίας της Ανδρομέδας, περίπου 2.2 εκατομμύρια έτη φωτός μακριά,
είναι ο κοντινότερος σπειροειδής γαλαξίας στον δικό μας Γαλαξία
Εδώ και έναν αιώνα οι αστρονόμοι γνωρίζουν ότι κινείται προς το μέρος μας
αλλά το κατά πόσον ή όχι οι δύο γαλαξίες θα συγκρουστούν στην πραγματικότητα
ή θα προσπεράσουν ο ένας τον άλλον παρέμενε ασαφές.
Τώρα, μια ομάδα αστρονόμων χρησιμοποιώντας το διαστημικό τηλεσκόπιο Hubble, ρίχνει φως στο θέμα,
παρατηρώντας τις κινήσεις των άστρων στον γαλαξία της Ανδρομέδας.
Θέλαμε να κατανοήσουμε τον τρόπο κίνησης του γαλαξία της Ανδρομέδας στο διάστημα.
Και για να το πετύχουμε, μετρήσαμε τις θέσεις των άστρων του γαλαξία
σε σχέση με πιό μακρινούς γαλαξίες.
Το 2002 ήταν σε μια θέση ενώ το 2010 σε μια ελαφρώς διαφορετική θέση.
Αυτό μας επέτρεψε να μετρήσουμε την κίνηση τους σε μια περίοδο οκτώ ετών.
Η κίνηση αυτή είναι απίστευτα ανεπαίσθητη και δεν είναι προφανής στο ανθρώπινο μάτι,
ακόμη και όταν κοιτάζουμε τις ευκρινείς εικόνες του Hubble.
Ωστόσο, μια προηγμένη ανάλυση των εικόνων αποκάλυψε μικρές μετακινήσεις
τις οποίες οι επιστήμονες ήταν σε θέση να προβάλλουν στο μέλλον.
Με βάση αυτά τα ευρήματα, είναι τελικά δυνατόν να δείξουμε
τι θα συμβεί στον Γαλαξία μας κατά τα επόμενα οκτώ δισεκατομμύρια χρόνια
καθώς οι γαλαξίες πλησιάζουν,
και συγκρούονται
και σταδιακά συγχωνεύονται σε ένα ενιαίο, μεγαλύτερο ελλειπτικό γαλαξία με κοκκινωπά άστρα.
Και όμως το Ηλιακό Σύστημα μάλλον θα επιβιώσει της σύγκρουσης.
Ο λόγος που θεωρούμε ότι το Ηλιακό Σύστημα θα μείνει ανεπηρέαστο από την σύγκρουση
του Γαλαξία μας και του γαλαξία της Ανδρομέδας είναι ότι οι γαλαξίες στην πραγματικότητα είναι άδειος χώρος.
Ακόμη και αν ο Γαλαξίας μας, όπως και της Ανδρομέδας,
περιλαμβάνουν εκατοντάδες δισεκατομμύρια άστρα, αυτά είναι πολύ μακριά μεταξύ τους.
Έτσι, αν πραγματικά οι δύο γαλαξίες συγκρουστούν μεταξύ τους,
τα άστρα περνούν ανάμεσα τους
και η πιθανότητα σύγκρουσης δυο άστρων είναι πολύ, πολύ μικρή.
Έτσι και η πιθανότητα σύγκρουσης του Ηλιακού μας Συστήματος με άλλο άστρο,
για παράδειγμα στην Ανδρομέδα κατά την διάρκεια της σύγκρουσης, είναι πάρα πολύ μικρή.
Αν η ζωή εξακολουθεί να υπάρχει στη Γη, όταν αυτό συμβεί, οι αλλαγές στον ουρανό θα είναι αρκετά εντυπωσιακές
Βέβαια θα γίνουν σε πάρα πολύ αργό ρυθμό καθώς οι χρονικές κλίμακες σε επίπεδο γαλαξιών στο Σύμπαν
είναι πάρα πολύ μεγάλες.
Έτσι θα πρέπει να σκεφτούμε, εκατομμύρια χρόνια, αλλά ακόμα και τότε σε αυτές τις χρονικές κλίμακες πολλών εκατομμυρίων χρόνων,
οι άνθρωποι θα δουν μεγάλες αλλαγές.
Αν περιμένουμε μερικά δισεκατομμύρια χρόνια, η Ανδρομέδα θα είναι τεράστια στον ουρανό.
Θα είναι μεγάλη όσο ο Γαλαξίας μας επειδή θα είμαστε πολύ κοντά.
Και αργότερα, όταν συγχωνεύονται οι γαλαξίες
το απομεινάρι του Γαλαξία μας και της Ανδρομέδας
θα μοιάζει περισσότερο με ελλειπτικό γαλαξία και εμείς θα είμαστε μέσα σε αυτό.
Έτσι η θέα του Γαλαξία μας στον νυχτερινό ουρανό θα χαθεί και
η φωτεινή ζώνη θα αντικατασταθεί από μια πιό σφαιροειδή κατανομή του φωτός.
Και έτσι ο Ήλιος που γεννήθηκε στον Γαλαξία μας περίπου 5 δισεκατομμύρια χρόνια πριν,
θα τελειώσει την ζωή του σε μια νέα τροχιά, ως μέρος ενός νέου γαλαξία.
Το Hubblecast είναι παραγωγή της ESA/Hubble στο Ευρωπαϊκό Νότιο Αστεροσκοπείο στην Γερμανία
Η αποστολή του Χαμπλ αποτελεί κοινοπραξία μεταξύ της NASA και του Ευρωπαϊκού Οργανισμού Διαστήματος (ESA).
Κείμενα: ESA/Hubble; Μετάφραση: Ανδρέας Βοσινάκης www.ofa.gr
Μείνετε σε επαφή με το διαστημικό τηλεσκόπιο Hubble
Hubble Top100: Οι καλύτερες αστρονομικές εικόνες από το διαστημικό τηλεσκόπιο Hubble στο iPad
Μήν χάσετε
Τώρα που ενημερωθήκατε για το Hubble, μάθετε τα τελευταία νέα και από την Γη!
Η εκπομπή ESOcast αναδεικνύει τα επιτεύγματα του Ευρωπαϊκού Νότιου Αστεροσκοπείου και των τηλεσκοπίων του
που παρατηρούν από τα υψίπεδα των χιλιανών Άνδεων,
τις φημισμένες τοποθεσίες του νοτίου ημισφαιρίου για αστρονομικές παρατηρήσεις.